# Poesie (Porta)/68 - Sonetti stampati sul secondo numero del giornale "BIBLIOTECCA ITALIANA"/12 - Per fagh vedè a toccà proppi con man

../11 - Quand i nost vicciuritt e i fiacaree IncludiIntestazione 27 settembre 2008 75% poesie
Poesie Carlo Porta XIX secolo CC BY-SA 3.0 GFDL //it.wikisource.org/w/index.php?title=Poesie_(Porta)/68_-_Sonetti_stampati_sul_secondo_numero_del_giornale_%22BIBLIOTECCA_ITALIANA%22/12_-_Per_fagh_ved%C3%A8_a_tocc%C3%A0_proppi_con_man&oldid=- 20110421000800 //it.wikisource.org/w/index.php?title=Poesie_(Porta)/68_-_Sonetti_stampati_sul_secondo_numero_del_giornale_%22BIBLIOTECCA_ITALIANA%22/12_-_Per_fagh_ved%C3%A8_a_tocc%C3%A0_proppi_con_man&oldid=- 20110421000800
Non vi piacerà che anche fra noi si deponga dal volgo quella dura e rozza grossezza di pensare, e di maniere, della quale dobbiamo pure ogni dì provare increscimento per noi, e appo gli stranieri vergogna?... ...di fare questo nome chiaro a noi stessi, onorato agli stranieri dai quali riceviamo continui e gravi biasimi del nostro non far nulla? Pag 175, 179.
Per fagh vedè a toccà proppi con man che anch senza vess nassuu in d’on’aria fina e ave tettaa de bajla firentina se pò fass foeura i busch anca in Milan,
ch’el me sporgia on poo chì sur Don Giavan5 el fregaoeucc de quella soa manina, e ch’el tocca, ch’el studia e ch’el compina sti pocch donzenn de nomm italian.
S’el leggiarà polit, cont attenzion, e se de gionta el vorarà notà10 sti nomm sul mennabò di citazion,
sur Don Giavanin d’or, ch’el lassa fà, che ghe mettaroo insemma on regalon ch’el vorarà stantà a portall a cà.
Prest donch ch’el vegna zà,15 leggemm: Letteratura: Muss, Gigee, Rivola, Castion, Magg, Balestree,
Litta, Tanz, Borromee, Setalla, Ripamont, Gian Marlian, Carchen, Maggenta, Ajrold, Venust, Cardan,20
Ferrari Ottavian, Castion d’Alfons, Berché, Scott, Purisell, Peregh, Manzon, Luin, Pozzobonell,
Gianella, Gambarell, Torti, Panigaroeu, Bellott, Parin,25 Verr Lissander, Oltrocch, Rejna, Venin.
Storia: Sass, Calch, Giulin, Verr, Simonetta, Coeuri Bernardin; Medesina: Majner, Lanfranch, Baldin.
Cros, Concorezz, Tadin,30 Salvadegh, Mennaben, Griff, Lampugnan, duu De Grad, duu Cajmm, Manara Aban,
Simonetta, Giussan Rovida, Della Porta, Castion, Moscati, Pravesin, Casaa, Boldon,35
Boss, Assander, Siton: Anatomega: Buzz, Gasper Asell, Carchen, Bianch, Biumm, Monteggia, Maggistrell,
Tron, Cuni, Mazzucchell e Riboli e Palletta e l’Ospedaa;40 Chimega: l’Aleman, Monguzz, Porraa;
Scienza d’Antighitaa: Trivulz, Ferrari Ottavi e Ottavian, Fumagall, Allegranza, Boss anzian,
e Cattani Gajtan;45 Fisega: Fris, Raccagn, De Regis, Pin; Mecanega: Isimbard, Elli, Sonzin
e Beccaria Ballin; Argentaria: Cardan, Brambilla, gross, Luccignoeu, Scorza, Arsagh, e quell pess gross50
del Foppa Caradoss; Incision: Giusepp Longh e la soa scoeula; Architettura: Bass, Mangon, Vignoeula,
Solar, Meda, Cagnoeula; Pittura: Cresp, Boltraffi, Bramantin,55 Melz, Lomazz, Foppa, Zeser Sest, Luin,
Pamfil, Oggionn, Figin, Del Cajro, Michelin, Pepp Boss, Appian, Peregh, Gallear, Sanquiregh, Landrian,
Canna, Levaa, Vaccan,60 e in tra i donn la Milesi, la Legnana, la Belleria, la Cornea, la Vedana,
l’Olivazza, l’Appiana. Scultura: Porta, Biff, Fontana, Agraa, Solar, Bambaja - Giurisprudenza: Alziaa,65
papà di dottoraa, Pusterla, Ares, Taegg, Cajmm, Carpan, Manfred Setalla, Gian Luiis Toscan,
Piroven e Giussan. Politega: Moron, Verr, Beccaria;70 Matematega calcol stronomia:
Ceva, Agnesa Maria, Caravagg, Mazzucchell, Zeser, Carlin, Lecch, Cavalier, e on Orian che infin
l’è on lumm de vott stoppin.75 Milizia: el gran Trivulz, Melz Luduigh, Medez, Castald e Belgiojos Albrigh
e i nost Viscont antigh; Musega: Cadenazz, Mess, Palladin, Minoja, la Grassina, Sant Martin80
e Luvis Marchesin; Diplomazia: el cardinal Moron, Archint, Taverna, Cresp, Melz, Castion
e el Boss de Provvision; Teologia: Moron, Branca, Bonscior,85 e in Domm on para l’ann dedree del cor;
Artegian poeù descor! Ona motta, on vivee, on mucc, on brovett perfett, arziperfett, plusquam perfett:
basta dì che on Ronchett90 l’instrivalla tutt l’ann re e imperator, e che a Londra e a Paris nen fan l’onor
de dà la metta all’or coj noster bravi balanzitt nostran
fabbricaa in st’aria grossa de Milan.95
Ora, sur Don Giavan, che l’ha leggiuu polit e che l’ha vist che sto paes no l’è poeù tanto trist,
né inscì biott e sprovist de gent che vara tant e quant e lu,100 se per modestia nol voeur dì de pù,
ch’el se toeuva mò su inscì alla bona e senza zerimoni quella motta de liber che ghe doni.
Lì gh’è dent el Sigoni,105 el Siton ’l Murator, gh’è l’Argellaa, tucc in foeuj, stampa ciara e ben ligaa,
e quist chì sur Abaa ghe mostraran in tucc i or ch’el stima tanc olter nomm de omenonon de scima,110
che in grazia de la rima e in virtù de la santa discrezion hoo dovuu per desgrazia in st’occasion
lassaj in d’on canton; infin per la bonne bouche el gh’è on breviari115 pien ras e comor de indulgenz plenari
tolt foeura del bollari de Lissander segond, Gregori, Urban e de duu d’olter Papa de Milan,
e quest chì Don Giavan120 speri ch’el ghe farà proppi servizzi, e per l’obblegh ch’el gha de dì l’offizzi
e per el benefizzi de quij sant indulgenz ch’el pò quistass inscì col stecch in bocca andand a spass,125
che l’è mej che struziass a dragonà, studià, perzipità, per vegnì in cull a tucc come ch’el fa.